विलायत पोर्टल : प्राप्त जानकारी के अनुसार बहरैन क्रांति के आध्यात्मिक पेशवा तथा देश के लोकप्रिय नेता आयतुल्लाह शैख़ ईसा क़ासिम के गिरते स्वास्थ्य को देखते हुए उन्हें विदेश ले जाने की तैयारियां हो चुकी हैं। रिपोर्ट के अनुसार शैख़ ईसा क़ासिम को एक साल के लिए वीज़ा जारी कर दिया गया है तथा उन्हे अगले कुछ घंटों में ही इलाज के लिए विदेश ले जाया जा सकता है । याद रहे कि बहरैन तानाशाही ने लगभग दो साल पहले शैख़ ईसा क़ासिम की नागरिकता रद्द कर दी थी तथा तथा उन्हें तब से ही असंवैधानिक रूप से नज़रबंद बना कर कड़ी सैन्य निगरानी में रख रखा है ।